În municipiul Baia Mare se desfășoară zilele acestea Zumba Festival. Acesta aduce o combinație unică între fitness și dans.
Este o oportunitate perfectă de a promova un stil de viață sănătos și de a aduce oamenii împreună în jurul unei activități pozitive și distractive.
,,În calitate de primar interimar al municipiului Baia Mare, care este partener oficial al Zumba Festival, am avut plăcerea de a lua parte la această mișcare care devine tot mai de amploare și în Baia Mare. Și mie mi-a plăcut foarte mult dansul, însă cel popular. Cu toate acestea, știți că nu îmi e frică de provocări. Pentru câteva minute, am participat la acțiune alături de băimăreni și vă recunosc că mi-a prins bine: mă voi mișca cu și mai multă #încredere pe șantierele pe care le-am început sau le începem prin Baia Mare.
Am ținut să le mulțumesc și acolo doamnei Gabriela Andic și celorlalți organizatori, instructorilor, profesioniștilor veniți din diferite țări pentru a crea un moment unic aici, în Baia Mare. Vreau să îi felicit și acum și să îi asigur de întreg sprijinul meu și al administrației băimărene în a organiza cât mai des astfel de manifestări!” – specifică primarul municipiului Baia Mare, Dăncuș Ioan Doru.